# data[].attributes.body
ŠE ENA ...

# data[].attributes.attachment_link.readable_text
Nekje sredi velikega mesta se je rodil majhen virus - imenujemo ga KoronaVirus. Tako je majhen, da ga s prostim očesom ne moremo videti, ne moremo ga prejeti, lahko pa zaradi njega zbolimo.

KoronaVirus je stkal svoj peklenski načrt. Selil se bo med otroci, starši, dedki, babicami in vsemi, ki so nam blizu, zato da bi jim nagajal in bi zaradi njega zboleli. Tako je pretkan, da se mu uspe v človeka skriti tudi za dva tedna in šele nato pokaže svoje zobe. Grize nosek in pljuča. Zato kihamo, smrkamo in imamo vročino.

Če je virus dovolj poreden lahko babico ali dedka odpeljejo v bolnišnico, kjer jima prijazni zdravniki in medicinske sestre pomagajo. Lahko se zgodi, da dedka in babice ni več nazaj. To pa se lahko zgodi tudi mamici in očku, bratcu in sestrici ali tebi.

Poredni virus je samo virus, ki brez človeka ne more preživeti. S kihanjem in kašljanjem se širi in išče nov dom. Virus lahko premagamo na čisto enostaven način - izognemo se igranju z drugimi otroci, obiskom in trgovinam. Koronavirus se boji tudi tople vode in čistoče.

Otrok, njihovih bratcev, sestrice, mamice in očka se bo virus izognil, če bodo redno in pridno umivali rokice, se izogibali drugim in nekaj časa preživeli doma. Tudi tvoji prijatelji in sorodniki so se odločili, da se bodo borili proti zlobnemu virusu. V vrtcu sedaj ni nikogar, šole so prazne in sorodniki so doma.

Še malo pa nam bo uspelo premagati zlobni virus in ga nagnati iz naših mest. Saj boš pomagal a ne?

Morda vas zanima tudi:

# data[].attributes.attachment_link.description
Nekje sredi velikega mesta se je rodil majhen virus - imenujemo ga KoronaVirus. Tako je majhen, da ga s prostim očesom ne moremo videti, ne moremo ga prejeti, lahko pa zaradi njega zbolimo. KoronaVirus je stkal svoj peklenski načrt. Selil se bo med otroci, starši, dedki, babicami in vsemi, ki so nam blizu, zato da...

# data[].attributes.body
Ogled webinarja!

# data[].attributes.attachment_link.title
Varno delo z internetom za učitelje - webinar za učitelje

# data[].attributes.attachment_link.description
Izredne razmere, v katerih smo se znašli z namenom zajezitve širjenja pandemije, je močno pretresla naše utečene navade. Šole samevajo, otroške in dnevne sobe so se spremenile v učilnice, kabinete in pisarne. Tehnologija, priključena na internet, je naenkrat postala edini stik do drugih in do znanja.

# data[].attributes.body
Tudi v času korone ...

# data[].attributes.body
Enomesečni brezplačni dostop do aplikacije za učenje branja.

# data[].attributes.attachment_link.title
Pouk odpade? Naj branje napreduje! - KOBI

# data[].attributes.attachment_link.description
V podporo učnemu procesu "na daljavo" podarjamo licence. Naj otroci doma berejo 🙂 Cel mesec brezplačno KOBI je tu zato, da pomaga Otroci v fazi opismenjevanja ne smejo zamujati bralnega treninga. KOBI je založen s knjigami za male in malo večje, besedila pa lahko prilagodite potrebam otroka.

# data[].attributes.body
Ogled kaj delajo živali v ZOO?
Pleši z Ribičem Pepetom.
Igraj se v spletni igralnici Minicity.
Zabavno je tudi DOMA.

# data[].attributes.attachment_link.readable_text
STRINJAM SE
Spletna stran uporablja piškotke za boljše delovanje
Z brskanjem po naši spletni strani se strinjate, da lahko uporabljamo piškotke, ki so namenjeni vaši boljši uporabniški izkušnji na naši spletni strani. Za lastne potrebe analitike uporabljamo Google Analytics, ki v ta namen namesti piškotke ( izbriši GA piškotke). Več o piškotkih.

# data[].attributes.attachment_link.description
STRINJAM SE Spletna stran uporablja piškotke za boljše delovanje Z brskanjem po naši spletni strani se strinjate, da lahko uporabljamo piškotke, ki so namenjeni vaši boljši uporabniški izkušnji na naši spletni strani. Za lastne potrebe analitike uporabljamo Google Analytics, ki v ta namen namesti piškotke ( izbriši GA piškotke).

# data[].attributes.body
Sami izberite, katera vrsta vam odgovarja. Morda tudi ta.

# data[].attributes.attachment_link.readable_text
PRILAGODITE VADBO SVOJIM POTREBAM

INDIVIDUALNI VADBENI PROGRAMI
Z rednimi spletnimi treningi lahko dosežete izvrstne rezultate. Ob vpisu izberite cilj, ki ga želite doseči. Izbirate lahko med petimi super cilji: Zdravo hujšanje, Fit in izoblikovano telo, Gibljivost in mobilnost telesa, Sprostitev za dušo in telo, Zdravje in dobro počutje. Na podlagi vaše izbire bo ekipa naših strokovnjakov vsak teden brezplačno pripravila predlog vadb, s katerimi boste hitreje in učinkoviteje dosegli zastavljene cilje.

ZASEBNOST MED VADBO
Telovadite, kjerkoli se počutite sproščeno, ne da vas pri tem ocenjujejo ostali vadeči v fitnes centrih. Telovadite v svojem tempu in uživajte!

PRIROČNOST VADB
Ne izgubljajte časa in denarja z vožnjo v fitnes centre. Za vadbe z Varuhom zdravja potrebujete le malo prostora, prenosni računalnik ali pametni telefon z internetno povezavo.

PESTRA IZBIRA VADB
Izbirajte med aerobiko, funkcionalnimi vadbami, jogo in pilatesom ter telovadite v udobju svojega doma, v hotelski sobi ali pisarni.
ZAČNI TELOVADITI ZDAJ!

# data[].attributes.attachment_link.description
INDIVIDUALNI VADBENI PROGRAMI Z rednimi spletnimi treningi lahko dosežete izvrstne rezultate. Ob vpisu izberite cilj, ki ga želite doseči. Izbirate lahko med petimi super cilji: Zdravo hujšanje, Fit in izoblikovano telo, Gibljivost in mobilnost telesa, Sprostitev za dušo in telo, Zdravje in dobro počutje.

# data[].attributes.attachment_link.description
PRIJAVE na usposabljanje za psihološko svetovanje klientom v duševni stiski V Centru za psihološko svetovanje Posvet organiziramo izobraževanje za bodoče svetovalce, ki se bo začelo 4. aprila 2022 v Ljubljani, Tržaška 132 in bo predvidoma končano 27. 6. 2022. Rok prijave do 1.3.2022. Preberite več Dnevi cepljenja 2022 Dnevi cepljenja bodo potekali med 13.1.

# data[].attributes.headline
SI ŽELITE NAUČITI NEKAJ NOVEGA IN DOBITI CERTIFIKAT?

# data[].attributes.subject
SI ŽELITE NAUČITI NEKAJ NOVEGA IN DOBITI CERTIFIKAT?

# data[].attributes.body
Morda je to pravi čas za vas!

# data[].attributes.attachment_link.description
Optimizacija spletnih strani za iskalnike (SEO)

# data[].attributes.body
Pomoč za učenje doma pripravljeno s strani Centra za otroke in mladostnike.

# data[].attributes.body
V času COVID-19 - Priporočamo tudi ogled GALAKTIČNEGA VODNIKA O KORONA VIRUSU za otroke.

# data[].attributes.attachment_link.readable_text
Da bi staršem pomagali konstruktivno komunicirati s svojimi otroki v času karantene, smo v slovenščino prevedli šest sklopov nasvetov, ki vključujejo načrtovanje preživljanja skupnega časa ena na ena, ohranjanje pozitivnih občutkov in misli, ustvarjanje nove vsakodnevne rutine, izogibanje slabemu vedenju, obvladovanje stresa ter pogovor o novem koronavirusu oziroma bolezni COVID-19. Uporabite jih koristno zase in za otroke ter se pri tem čimbolj zabavajte.

Je pa dejstvo, da so ti napotki tudi sicer del naših preventivnih programov, namenjenih staršem oziroma družina. Edina pomembnejša razlika v tej situaciji je, da imamo v veliki večini zdaj na voljo več časa za krepitev teh starševskih veščin.

Nasveti so nastali pod okriljem številnih mednarodnih in drugih organizacij, kot sta npr. Svetovna zdravstvena organizacija (WHO) in UNICEF, za prevod pa smo v sodelovanju z avtorji poskrbeli pri Inštitutu za raziskave in razvoj "Utrip" v sklopu programa "Preventivna platforma" ( www.preventivna-platforma.si), sofinanciranega s strani Ministrstva za zdravje.

# data[].attributes.attachment_link.title
Starševstvo v času COVID-19 - napotki za starše oz. družine | Preventivna platforma

# data[].attributes.attachment_link.description
Nasveti so nastali pod okriljem številnih mednarodnih in drugih organizacij, kot sta npr. Svetovna zdravstvena organizacija (WHO) in UNICEF, za prevod pa smo v sodelovanju z avtorji poskrbeli pri Inštitutu za raziskave in razvoj "Utrip" v sklopu programa "Preventivna platforma" (www.preventivna-platforma.si), sofinanciranega s strani Ministrstva za zdravje.

# data[].attributes.body
Povezava do logopedskih pravljic, ki razvijajo slušno pozornost otrok in pomagajo razvijati težavne glasove. LOGOPEDSKI NASVETI

# data[].attributes.attachment_link.readable_text
Prisluhnimo, nato pa na glas povadimo.

Zvočne pravljice so odličen pripomoček za razvoj govora. Sprva je namreč treba pozorno prisluhniti dogodivščinam. Šele ko slušno razlikujemo glasove med seboj, nam gredo tudi tisti zapleteni lažje z jezika. Zato ušesa na plan, jezičke v bran!

V seriji je 12 pravljic za 12 težje izgovorljivih glasov (K, G, T, D, S, Z, C, L, Š, Ž, Č, R). Vsaka pravljica je nadgrajena s petimi kratkimi animiranimi videi, ki vabijo na zabavno glasovno telovadbo.

Logopedske pravljice so nastale skupaj z logopedinjo Moniko Rataj. Pravljice, v katerih je vse polno besed za boljši potek govorno-jezikovnega razvoja, je duhovito spisala pravljičarka in vzgojiteljica Nina Mav Hrovat. Berejo jih najbolj vešči in razločni bralci, znani dramski igralci.

Lahkonočnice so premišljeno oblikovale serijo logopedskih pravljic z vajami za razvoj poslušanja in govora.

Ob njih se bodo otroci neizmerno zabavali, medtem pa urili svoja govorila. Staršem in vzgojiteljem bodo v pomoč pri premagovanju izzivov, ki jih imajo otroci ob slušnem razlikovanju in izgovarjanju posameznih glasov.

Seveda izbrane pravljice ne nadomeščajo obiska pri logopedu, so pa dobra spodbuda. Naj vam bodo v navdih in otrokom v pogum.

# data[].attributes.attachment_link.description
Zvočne pravljice so odličen pripomoček za razvoj govora. Sprva je namreč treba pozorno prisluhniti dogodivščinam. Šele ko slušno razlikujemo glasove med seboj, nam gredo tudi tisti zapleteni lažje z jezika. Zato ušesa na plan, jezičke v bran! V seriji je 12 pravljic za 12 težje izgovorljivih glasov (K, G, T, D, S, Z, C, L, Š, Ž, Č, R).

# data[].attributes.body
Največje naravno bogastvo! Ogled filma je možen samo od 17. - 24. aprila 2020

# data[].attributes.attachment_link.description
"Po serijah DOM (HOME) in Zemlja z zraka (Earth from Above) Yann Artus-Bertrandov 90 minutni dokumentarni film ŽEJNI SVET v režiji Thierrya Piantanide in Baptista Rouget-Luchairesa vabi na še eno potovanje okoli sveta. Tokrat se slavni fotograf ukvarja z enim od največjih izzivov za preživetje človeka: VODO.

# data[].attributes.body
Na povezavi najedete ideje, kako se družina z aktivnostmi lahko poveže. Zagotovo pa velja, da je sprejemanje in odpuščanje temelj družinske klime. Dober partnerski odnos pa je temelj.

# data[].attributes.attachment_link.readable_text
Vedno znova ugotavljam, da otroci bolj kot nove igrače in obiskovanje glasnih prireditev potrebujejo nas - našo čuječo prisotnost in sproščeno skupno igro. Včasih kar pozabim, kako nas majhni trenutki sproščene igre povežejo in zbližajo. Se želiš tudi ti na igriv in lahkoten način s svojimi otroki sprostiti in zbližati? Želiš ustvariti čudovito (pred)praznično vzdušje? Iščeš ideje za nepozabne družinske trenutke - tiste, ki si jih otroci zapomnijo za vedno?

S teboj delim 14 idej za družinske "aktivnosti", ki spodbujajo čuječnost, medsebojni pogovor, gibanje in skupni čas v naravi, hvaležnost, sprostitev in prijetno razpoloženje. Močno upam, da s kakšno od spodnjih idej na enostaven in lahkoten način tudi ti obogatiš vašo družinsko vzdušje.

Še več idej in navdiha najdeš v Zimskih iskricah - zimske iskrice so družinske kartice z aktivnostmi za jesensko-zimske in praznične dni. So navdih in želja po bolj umirjenih, igrivih in povezanih družinskih trenutkih. Ker je še posebej decembra običajno vsega dovolj - druženja s prijatelji, organiziranih aktivnosti, prireditev v vrtcih in šolah, zabav ter zanimivih dogodkov v mestih - za svojo družino raje izberem bolj umirjene aktivnosti.
En drugemu podarite masažo

Vsi vemo kako pozitivno masaža vpliva na naše telo, zato jo privoščimo sebi in otrokom čim večkrat! Masaža ima blagodejne učinke predvsem zaradi nežnosti in topline dotika. Dotik ima čarobno moč, saj daje občutek bližine, sprejetosti, zaupanja in negovanja.
V prijetnem ambientu drug drugemu podarite sproščujočo masažo. Vsak ima v sebi talent za božanje in masažo drugega. Po želji lahko svoj talent izpopolnite tako, da si v družinskem krogu ogledate video prispevek o masaži ter se naučite nekaj novih masažnih gibov. Novo znanje preizkusite kar takoj
Naj zadiši po piškotih ali pici

Kuhanje v prijetni družbi in ob spontanem pogovoru postane veliko več kot le priprava jedi. Družinsko ustvarjanje v kuhinji je čudovita priložnost za sodelovanje, medsebojno učenje in skupno zabavo. Skupaj pripravite testo za piškote in jih unikatno oblikujte vsak po svoje. Ali pa pripravite domače testo za pico, nato pa uskladite želje in naredite pico čisto po vašem izboru. Tisti, ki običajno pripravlja jedi v družini, naj tokrat predvsem pomaga in usmerja. Med pečenjem skupaj pospravite, nato pa si privoščite jedi, ki ste jo pripravili z veseljem in ljubeznijo.
Družinski objem

Kako radi se stisnemo en k drugemu. Objem nam daje občutek sproščenosti, varnosti in ljubljenosti. Kako zelo radi starši v objem ujamemo svojega otroka. V njegovem objemu začutimo posebno povezanost, otroško razigranost in radost. Objem tudi tolaži in zdravi. Je varen za žalostnega in razburjenega otroka. Vsi skupaj se povežite v sproščenem družinskem objemu. Da bo še bolj zabavno, ga na koncu ujemite še v objektiv in naredite nekaj družinskih selfijev.
Igrajte se "čirule čarule hokus pokus sim salabim"

Majhne otroke lahko presenetiš in razveseliš z najbolj preprostimi čarovniškimi triki, ki se jih lahko mimogrede naučiš preko spleta ali se jih spomniš iz svojega otroštva. Starejši otroci se lahko preizkusijo v čaranju sami in celi družini pripravijo pravo predstavo. Pričarajte si igrive družinske trenutke, polne heca in smeha!
Oglejte si družinske fotografije

Ob gledanju fotografij se spomnite na vse lepe trenutke, ki ste jih skupaj doživeli. Obujanje spominov zelo pozitivno vpliva na dobro počutje. Fotografije nas spodbudijo, da se razgovorimo ter ponovno nasmejemo skupnim dogodivščinam. Na računalniku si oglejte fotografije s počitnic ali družinskega izleta. Po želji lahko vsi skupaj izberete nekaj najboljših fotografij, jih razvijete ter obesite v vaš dom. Z galerijo družinskih fotografij lahko na preprost in ustvarjalen način polepšate in poživite svoj dom.

Posadite božično žito

Dokler nisem poznala ozadja sejanja božičnega žita, se mi je zdelo dejanje samo brez večjega pomena. Zadnje čase pa me nagovarjajo simbolni pomeni običajev naših prednikov, zato rada preberem pomen nekega običaja. S simboliko sejanja božičnega žita sem otrokoma posredovala tudi sporočilo o nematerialni plati praznovanja.
Običaj sejanja božične pšenice se je ohranil vse do danes. Značilen je za Portugalsko, južno Italijo in Hrvaško, tudi v Sloveniji je kar prisoten. Žito, ki ga posejemo na dan sv. Lucije (13. december), zraste do božiča in krasi božično mizo, kasneje pa ga postavimo pod smreko ali ob jasli. Pšenično žito predstavlja simbol plodnosti in novega življenja (ker so bo dan začel zopet daljšati). Prebujanje življenja v zrnju žita v dom prinaša radost, obilje in srečo. Pravijo, da uvelo pšenico vrnemo naravi, na primer tako da jo nastavimo pticam, da pšenico pojedo.
Igra po navodilih otroka

Mlajši otroci radi dajejo navodila, kako naj se igramo in vključimo v njihovo igro. Včasih nas odrasle njihova navodila in odločnost zmotijo, saj niso v skladu s tem, kar si mi predstavljamo, predvsem pa želimo igro odigrati po svoje. Za otrokov razvoj je zelo dobro, da upoštevamo njihovo samoiniciativnost in ideje tudi tako, da igro odigramo čisto po njihovih navodilih. Dajte otrokom prosto pot, naj si sami izberejo kaj in kako se boste vsi skupaj igrali.
Starejši otroci si lahko za celo družino izmislijo svojo (družabno ali doživljajsko) igro ali pa predlagajo katero od družabnih iger, ki jih imate doma. Morda želijo pripraviti nastop ali pokazati, kaj so na samem ustvarjali zadnje dni.
Družinski trenutki na prostem

Družinski trenutki so lahko preprosti in čudoviti hkrati. Tudi v mrzlih dneh se kdaj spomnite na skupni sprehod v naravi, ki sprošča in razgiba telo. Sprehod lahko z lovljenjem in s skrivanjem med drevesi postane bolj zanimiv in vzdušje bolj lahkotno. Med sprehodom si lahko pripovedujete izmišljene in skrivnostne zgodbe ali igrate uganke. Morda iz bližnjega hribčka ujamete še sončni zahod in skupni sprehod postane čarobno doživetje.

Pogosto se tekom dneva pozabimo razmigati. Tokrat si privoščite čas za družinsko zabavno telovadbo. Vsak član družine pokaže vsaj eno vajo, ki jo nato vsi skupaj ponovite. Na koncu vse vaje združite v kratko gibalno sprostitev. Meni je družinska telovadba med najbolj zabavnimi aktivnostmi, saj smo skupaj ustvarjalni, aktivni in še nasmejemo se.
Sosedom polepšajte dan

Vsi radi preberemo pozitivne spodbude in lepe želje. V družinskem vzdušju jih lahko podarite na zelo enostaven način in tako presenetite vaše sosede ali obiskovalce mesta. Vsi skupaj se odpravite na kratek sprehod in v bližini doma s kredo na tla napišite božična sporočila za mimoidoče. Mlajši otroci naj narišejo praznične okraske in z risbo razveselijo tako otroke kot odrasle. Pričarajte praznično vzdušje zase in vaše sosede.
Čajanka

Čajanka je obred pitja čaja, ob katerem si vzamemo čas za sproščen pogovor in umirjeno druženje brez obveznosti. Povabite družinske prijatelje ali sorodnike na obisk in jim pripravite čajanko. K čaju dodajte manjše prigrizke, na primer domače piškote, tople vaflje, pečena jabolka ali hruške. Čajanka naj v družbi mlajših otrok vključuje tudi igro z njimi. Pri starejših otrocih pa bodite pozorni, da na čajanko povabite tudi družbo zanje ali jih vključite v pogovor odraslih.
Sprehod z baklami

Ko se stemni, je sprehod po gozdu ali travniku v soju bakel in z lučkami v roki izjemno doživetje tako za odrasle kot za manjše in starejše otroke. Zvečer se z baklami ali lučkami odpravite na sprehod v naravo, lahko tudi na vrh bližnjega hriba. Z mlajšimi otroki lahko bakle zapičite v zemljo in v krogu zapojete kakšno pesem ter zaplešete. S starejšimi otroki pa se lahko podate na daljši sprehod in si pripovedujete šale ali izmišljene zgodbe.
Igra senc

V zatemnjenem prostoru se poigrajte s svetlobo svetilke ter s sencami, ki jih ustvarite z roko ali predmeti. S svetilko lahko na steno rišemo različne like, ali z roko ustvarimo različne podobe. Ugibajte, kaj je prikazano na steni. S svetilkami raziskujte po prostoru, zaplešite z baterijskimi svetilkami, se igrajte skrivanje predmetov ali iščete skriti zaklad. Po želji lahko pripravite kratko predstavo kot pri senčnem gledališču.

Starši si ponavadi redko vzamemo čas za druženje z otrokom "ena na ena". Velikokrat smo vsi skupaj ali v družbi prijateljev in sorodnikov. Poleg tega se med gledanjem televizije, kuhanjem in opravki ne moremo posvetiti drugemu predano in sproščeno. Razmislite, kaj je tisto, kar bi otroka razveselilo, da počneta skupaj. Vsak od staršev naj si vzame nekaj časa samo zanj.

# data[].attributes.attachment_link.title
14 idej za družinsko sprostitev - Moj trenutek

# data[].attributes.attachment_link.description
Vedno znova ugotavljam, da otroci bolj kot nove igrače in obiskovanje glasnih prireditev potrebujejo nas - našo čuječo prisotnost in sproščeno skupno igro. Včasih kar pozabim, kako nas majhni trenutki sproščene igre povežejo in zbližajo. Se želiš tudi ti na igriv in lahkoten način s svojimi otroki sprostiti in zbližati?

# data[].attributes.headline
STE V ZADNJEM ČASU DOBILI NOVO VLOGO - VLOGO UČITELJA NA DOMU

# data[].attributes.subject
STE V ZADNJEM ČASU DOBILI NOVO VLOGO - VLOGO UČITELJA NA DOMU

# data[].attributes.body
Priznam, ni lahko, pa celo sama delam v šoli. Starši se spopadamo z novimi izzivi in spodnja povezava nam včasih lahko, pri poučevanju in iskanju pomoči, pomaga. Ne obupajmo. Odlično nam gre! POTREBUJETE POMOČ? KLIKNITE SPODAJ!

# data[].attributes.attachment_link.readable_text
Vsak od nas se v teh dneh sooča z izzivi, ki jih je prinesla nova in nepoznana situacija. Ker smo skupaj močnejši, smo 26. 3. 2020 vzpostavili skupno izobraževalno podporno točko RAZLAGAMO.SI, ki je namenjena medsebojni pomoči pri učenju in izobraževanju na daljavo. Načrtujemo, da bo nudila podporo pri komunikaciji in zbiranju gradiv za lažje učenje.

# data[].attributes.attachment_link.description
Vsak od nas se v teh dneh sooča z izzivi, ki jih je prinesla nova in nepoznana situacija. Ker smo skupaj močnejši, smo 26. 3. 2020 vzpostavili skupno izobraževalno podporno točko RAZLAGAMO.SI, ki je namenjena medsebojni pomoči pri učenju in izobraževanju na daljavo. Načrtujemo, da bo nudila podporo pri komunikaciji in zbiranju gradiv za lažje učenje.

# data[].attributes.body
Že zaradi naših različnosti se je smiselno zjutraj usesti in si povedati svoje želje in predstave o dnevu, ki je pred nami. Naredimo družinski urnik :)

# data[].attributes.body
Spodnje aktivnosti so uporabne ne glede na obdobje v katerem se trenutno nahajamo.

# data[].attributes.body
Zavijanje z očmi, lobutanje z vrati, odrezavo govorjenje, razmetana soba ... Se vam sliši znano? Potem preberite TUKAJ kako lahko pomagate sebi in vašemu mladostniku! Lahko si pomagate z e-knjigo.
Lahko uporabite MODEL 4 R:
RAZUMNO se odzovem.
RAZLIKUJEM vedenje od osebe.
RAZUMEM dogajanje in ga ne vzamem osebno.
REAGIRAM odločno a konstruktivno, v smeri rešitve.

# data[].attributes.body
Aktualni nudilci brezplačne pomoči:
POSVET
NE BOJ SE
ŽIVŽIV
PODPORA PRI SOOČANJU S COVID-19 ZASE IN ZA OTROKA
DRUŠTVO ZA NENASILNO KOMUNIKACIJO
KAMELEON
Zaupni telefon Samarijan -116 123
Klic v duševni stiski - 01 5209900
Ženska svetovalnica 24 ur - 031 233 211

# data[].attributes.attachment_link.title
Strokovnjaki s področja duševnega zdravja v času epidemije koronavirusa na voljo za brezplačne razbremenilne pogovore

# data[].attributes.attachment_link.description
Situacija, s katero se srečujemo, je izjemna in predstavlja izziv za vse. To ne pomeni, da bomo vsi doživljali hude stiske, saj smo ljudje zelo odporni in prilagodljivi. Če pa nas trenutne razmere obremenjujejo, se bomo z njimi lažje spoprijeli, če vemo, da se lahko na koga obrnemo.

# data[].attributes.body
Se želite prepričati ali čutite STRES, STRAH ali JEZO? Kaj če bi si privoščili minutko zase? Spodaj je več posnetkov, ki nas popeljejo v boljše zaznavanje sebe in nam pomagajo biti TUKAJ IN SEDAJ.

# data[].attributes.attachment_link.readable_text
Zaslužite si živeti varno in v miru.

Mislite, da ste preobčutljivi?

Prav je, da vas vsakdo spoštuje, upošteva vaše želje in potrebe, vas obravnava enakovredno.
Nihče ne sme početi z vami ničesar, kar vas žali, straši ali boli.

Mislite, da ste sami krivi za nasilje, ki ga doživljate?

Nasilje je izbira povzročitelja. Oseba, ki ga uporablja, to počne zato, ker vas želi nadzirati in si vas podrediti.
Žrtev nasilja ni nikoli kriva za nasilje, ki ga doživlja.

Mislite, da morate potrpeti?

Nikomur ni treba trpeti nasilja. Ne glede na to, kaj so vas učili, kaj vam govorijo.
Tudi če živite v težkih življenjskih okoliščinah, imate možnost oditi iz nasilnega odnosa.

Imate partnerja še vedno radi in upate, da se bo spremenil?

Nasilje s časom postane običajen del odnosa, je vedno hujše in pogostejše.
Vaš partner se bo spremenil le, če bo sprejel odgovornost za nasilje in ga prenehal uporabljati.

vsak delavnik od 12.00 do 16.00, 19.00 do 22.00, sobote, nedelje in prazniki od 18.00 do 22.00

Spletna stran uporablja spletne piškotke, s pomočjo katerih izboljšujemo uporabniško izkušnjo. Z nadaljnjo uporabo se strinjate z uporabo piškotkov. OK

# data[].attributes.attachment_link.description
Prav je, da vas vsakdo spoštuje, upošteva vaše želje in potrebe, vas obravnava enakovredno. Nihče ne sme početi z vami ničesar, kar vas žali, straši ali boli. Nasilje je izbira povzročitelja. Oseba, ki ga uporablja, to počne zato, ker vas želi nadzirati in si vas podrediti.

# data[].attributes.body
Pride trenutek, ko potrebujemo pomoč strokovnjaka ... Za socialno ogrožene nudijo celo brezplačno pomoč preko socialnih kanalov.

# data[].attributes.attachment_link.provider_name
Zakonsko in družinsko svetovanje | Partnerska terapija

# data[].attributes.attachment_link.readable_text
"Za terapijo sem se odlocila, ko mi je to predlagala prijateljica. Sprva sem bila malo skepticna, ampak sedaj mi ni zal niti sekunde, prezivete na terapijah. Super je, ker je nekdo tam samo zate in te poslusa in pomaga. Se dobro se spomnim svoje prve terapije. Zdi se, kot da se od takrat ni dosti spremenilo, vendar ce primerjam takratno pocutje s sedanjim, je cisto drugacno. Viden je velik napredek in je res neverjetno. Naucis se veliko stvari o sebi in jih znas videti tudi iz drugega zornega kota. Seveda je vse odvisno od tega, koliko si sam pripravljen delati in se odpreti v dolocenih zadevah. Ravno zaradi tega vem, da je ga. Katja super, saj se clovek ob njej pocuti varno, nikoli ni prisoten obcutek obsojanja. Zna prisluhniti, zna obcutiti in socustvovati, obenem pa deluje zelo strokovno podkovana, zato zna odlicno svetovati in pomagati. Toplo priporocam, sama bi se vedno odlocila za njo."
(Gabrijela, 27)

"Danes mi je žal, da se za terapijo nisem odločil že pred desetimi leti. Ampak očitno je morala odločitev dozoreti v meni. Dokler nisem bil nanjo pripravljen, o psihoterapevtih nisem imel mnenja. Pravzaprav sploh nisem imel odnosa do tega pomembnega dela človekovega zdravja. Morda je na koncu prevladalo spoznanje, da je lažje pred nekom, ki ga osebno ne poznaš, govoriti o sebi in svojih odvisnostih, strahovih, bolečinah ali jezi, kot pa se zjutraj molče gledati v zrcalu in obžalovati vsak zamujen dan. Danes mi ni žal, ker sem naredil ta korak in pustil, da se je iz mojega telesa izlilo, kar sem dolgo zadržaval v sebi."
(Marko, 48)

"Kljub ponavljajočim se vzorcem, sem se težko odločila za družinsko terapijo. A sem vesela, da sem se, ker sedaj delujem precej drugače. Moji odnosi so se sčasoma korenito spremenili, zamenjala sem delo in tudi z možem zdaj lepše sodelujeva. Kljub temu, da je bilo tam marsikdaj težko, sem vedno odšla z olajšanjem. Občutek, da se lahko vedno vrnem, pa je neprecenljiv."
(Mateja, 32)

Inštitut Vita Bona vam ponuja družinsko terapijo že več kot...

Nadaljujemo z opisi strategij in vaj, ki nam lahko lažje pomagajo...

Z višanjem števila obolelih za Koronavirusom se večajo občutki...

"When i loved myself enough, i began leaving everything that wasn't healthy. This meant people, jobs, my own beliefs and habits - anything that kept me small. My judgment called it disloyal. Now I see it as self-loving." (Kim McMillen)

# data[].attributes.attachment_link.title
Domov | Zakonsko in družinsko svetovanje | Partnerska terapija

# data[].attributes.attachment_link.description
"Za terapijo sem se odlocila, ko mi je to predlagala prijateljica. Sprva sem bila malo skepticna, ampak sedaj mi ni zal niti sekunde, prezivete na terapijah. Super je, ker je nekdo tam samo zate in te poslusa in pomaga. Se dobro se spomnim svoje prve terapije.

# data[].attributes.body
Bi radi v družini popestrili dan, pa nimate idej ... morda jo najdete v Samorazvijalnici :)

# data[].attributes.attachment_link.description
Razvijam se, rastem in iščem nove poti - Na tej platformi bomo iskali poti do sebe, iskali kaj zmoremo in ugotavljali kje potrebujemo iskati nove poti, nove možnosti ter zagotovo vztrajali in ne obupali. 

# data[].attributes.body
Triki za opazovanje:
- POZOREN SEM NA SVOJA ČUSTVA
- RAZUMEM PERSPEKTIVO DRUGIH LJUDI
- RAZVIJAM KOMUNIKACIJSKE VEŠČINE
- V ODNOSU SEM ISKREN, PRISTEN
- V POGOVORU PONOVIM KAR SEM RAZUMEL in s tem dam sogovorniku sporočilo, razumem te ali dopolni me, da te bom lahko bolje razumel.

# data[].attributes.attachment_link.provider_name
Utrinek - portal za zdravo in aktivno življenje

# data[].attributes.attachment_link.readable_text
Čustvena inteligenca je pojmovana kot podvrsta socialne inteligentnosti. Gre za sposobnost opazovanja in nadzora lastnih čustev ter zaznavanja čustev drugih ljudi. Ljudje z zelo razvito čustveno inteligentnostjo so sposobni tem informacijam prilagoditi svoje mišljenje in delovanje.

Danes se pogosto govori o tem, da je čustvena inteligenca ena najpomembnejših veščin, ki lahko človeku pomaga celo bolj kot "klasična" inteligentnost (IQ). Čustvena inteligentnost nam pomaga pri tem, da se lažje vživimo v občutja drugih, da smo bolj odprti in tako lažje sodelujemo z drugimi ljudmi pri najrazličnejših nalogah. Poleg tega ima čustvena inteligentnost pozitiven vpliv na človekovo samozavest. Na srečo je mogoče čustveno inteligentnost razvijati oziroma krepiti, s čimer se kakovost posameznikovega življenja močno izboljša. Ponujamo vam nekaj nasvetov za to, kako se lotiti razvijanja čustvene inteligentnost.

Čustvena inteligenca: Postanite pozorni na svoja čustva

Da bi lahko nadzorovali svoja čustva, jih moramo najprej ozavestiti. Bodite pozorni na svoje ponavljajoče se čustvene odzive v določenih situacijah. Poskusite določiti ključne sprožilce, ki v vas sprožijo specifična čustva. Pri tem vam lahko pomaga tudi trening čuječnosti, ki postaja vse bolj razširjena praksa. S tem ko postanete bolj pozorni na lastna čustva, boste lažje zaznali tudi tuja.

Poskusite razumeti perspektivo drugih ljudi

Še posebej pri skupinskem delu, kjer se izmenja ogromno idej, je pomembno, da se znate vživeti tudi v druge ljudi. Natančno poslušanje tistega, kar drugi govorijo, je prvi korak pri tem. Poskušajte se vživeti v perspektivo drugega človeka, kar vam bo pomagalo pri tem, da boste lažje razumeli, kako je nekdo prišel do določenih zaključkov. Tako boste poglobili in razširili tudi svoj pogled na situacijo.

Nadgrajujte svoje komunikacijske veščine

Komunikacija je sestavljena tako iz verbalne kot iz neverbalne komunikacije. Tako presega golo izmenjevanje informacij, saj je za učinkovito komunikacijo nujno, da razumete tudi čustva in namene, ki se skrivajo za podajanjem določenih informacij. O uspešni komunikaciji govorimo, ko je določeno sporočilo sprejeto tako, kot je bilo mišljeno, pri čemer vam lahko pomaga aktivno poslušanje. Ko ste v vlogi govorca, pa bodite pozorni na to, ali je tisto, kar govorite, res razumljeno tako, kot bi želeli. Če opazite, da vas naslovnik ne razume najbolje, poskusite svoje sporočilo parafrazirati. Pri sporazumevanju namenite posebno pozornost tudi neverbalnim sporočilom, ki jih oddajate. Pazite na očesni stik ter na svojo telesno govorico in obrazno mimiko.

Navezujte pristne stike z drugimi ljudmi

Morda se vam zdi, da ste preveč sramežljivi oziroma introvertirani, da bi lahko navezovali stike z drugimi. Vendar pa lahko tudi v tem primeru pokažete, da ste zainteresirani za vzpostavitev stika. Osredotočite se na pozorno poslušanje, s čimer boste pokazali interes in dali drugim možnost, da se ob vas sprostijo. To je namreč ključno za vzpostavljanje trdnih, dolgotrajnih odnosov.

Utrjujte nove spretnosti

Vaja dela mojstra. Tudi čustvena inteligentnost je tako nekaj, kar morate nenehno utrjevati. Ko je to potrebno, se ustavite in si vzemite čas, da predelate določeno situacijo. Če tega v hipu, ko je okoli vas preveč dražljajev, niste sposobni narediti, se odmaknite. Pojdite na sprehod in poskušajte v miru razmisliti o stvareh. Prav tako je pomembno, da znate na tisto, kar se vam dogaja, pogledati z druge perspektive in svoja čustva umestiti v širši okvir. Razmislite, kako pomembna je resnično neka stvar znotraj "širše slike". Tako se bo vaša čustvena inteligentnost postopoma vse bolj krepila oziroma razvijala.

# data[].attributes.attachment_link.title
Nasveti za razvijanje čustvene inteligence | Utrinek.si

# data[].attributes.attachment_link.description
Čustvena inteligenca je pojmovana kot podvrsta socialne inteligentnosti. Gre za sposobnost opazovanja in nadzora lastnih čustev ter zaznavanja čustev drugih ljudi. Ljudje z zelo razvito čustveno inteligentnostjo so sposobni tem informacijam prilagoditi svoje mišljenje in delovanje. Danes se pogosto govori o tem, da je čustvena inteligenca ena najpomembnejših veščin, ki lahko človeku pomaga celo bolj kot "klasična" inteligentnost (IQ).

# data[].attributes.body
Zelo nazorno napisani možni izhodi v vsaki razvojni fazi nam omogočajo razumevanje dogajanja pri sebi in pri ostalih družinskih članih.

# data[].attributes.attachment_link.readable_text
Simbioza je trajna, obojestranska čustvena vez med materjo in otrokom, ki otroku omogoči stik navzven. Gre za posebno vrsto skupnosti, v kateri se zaradi močne vzajemne odvisnosti meja med osebama zabriše do te mere, da skupaj oblikujeta eno osebnost. Otrok ne razlikuje med sabo in materjo. Če je dojenček v tej fazi razvoja v celoti odvisen od matere, pa je materina potreba po otroku relativna.

V tej fazi se otrok vede in deluje, kot da sta skupaj z materjo vsemogočna - dva v enem znotraj skupne meje -, kar v njem vzbuja občutek veličastnosti (grandioznost). Otrok je zlit z materjo, ne razlikuje med jaz in ne-jaz ter med znotraj in zunaj. Zaradi tega lahko pri dojenčku, ki je v tem obdobju dalj časa ločen od matere (hospitalizacija, izguba matere ...), nastopi najbolj primarna tesnoba.

Podobne težave nastopijo v primeru neustreznega simbiotičnega odnosa (nekonsistentnost, pomanjkanje stalnosti, čustveno zavračanje, ambivalenca ...) ali če mati vstopi v simbiozo z otrokom s svojimi otroškimi namesto z materinskimi težnjami. Ker otrok čuti, da kot oseba obstaja le skupaj z materjo, nastopi strah pred izničenjem (dezintegracijska tesnoba: če ni mame, tudi mene ne bo).

Pri odraslem se utegne ta tesnoba pokazati kot hud strah pred smrtjo med paničnim napadom. Na težave v simbiotični fazi lahko kažejo psihosomatske bolezni oziroma shizoidna osebnostna motnja. Zapleti ob vstopanju v simbiozo utegnejo pomeniti tudi tveganje za avtizem ali psihotično motnjo. Na drugi strani pa dobra izkušnja iz simbiotičnega obdobja ustvari zaupanje do drugih ter napredovanje osebnostnega zorenja.

Dojenček šele okrog šestega meseca življenja vzpostavi prvi odnos z drugo osebo, vendar le z deli matere, kot so prsi, oči, lasje in glas. S tem se začne naslednja razvojna faza (separacija in individualizacija), ki jo sestavlja več podfaz: diferenciacija, prakticiranje, približevanje, pridobivanje avtonomije ter dokončna separacija in individuacija (psihološko rojstvo).

# data[].attributes.attachment_link.description
Simbioza je trajna, obojestranska čustvena vez med materjo in otrokom, ki otroku omogoči stik navzven. Gre za posebno vrsto skupnosti, v kateri se zaradi močne vzajemne odvisnosti meja med osebama zabriše do te mere, da skupaj oblikujeta eno osebnost. Otrok ne razlikuje med sabo in materjo.

# data[].attributes.body
Ko vidite, da se je otrok »čustveno zataknil« v nejevoljo in upor, prekinite učenje, naredite nekaj gibalnih vaj ali ga požgečkajte, da se razvedri, prinesite mu bombonček za dobro voljo... Smeh in veselje pomagata našim možganom, da se odprejo novemu znanju.

# data[].attributes.body
Zapišite vprašanje tako, da zgoraj kliknete +, dajte pobudo, povejte kaj vas zanima.
Pa brez skrbi, vaše ime ne bo izpisano, boste ostali anonimni.

# data[].attributes.body
Čeprav se je svet naenkrat obrnil na glavo, je točno to tisto, kar nam v tem trenutku omogoča, da bomo znova začutili sami sebe, naravo, drug drugega, družino...

# data[].attributes.attachment_link.readable_text
Marko Juhant je specialni pedagog in avtor več knjig o vzgoji otrok .Foto: Osebni arhiv

Življenje se je kar naenkrat obrnilo na glavo. Če smo prej pogrešali stik z otroki in smo imeli pogosto preveč opravkov, da bi se družili z njimi, smo zdaj 24 ur z njimi. Kako v času karanten zaradi novega koronavirusa poskrbeti za dobro ozračje v domu, kako pristopiti k vzgoji, k učenju, kje starši lahko popuščajo in kje ne, smo vprašali Marka Juhanta, specialnega pedagoga in strokovnjaka za motnje vedenja in osebnosti. " Otrokom je treba jasno povedati, da to niso počitnice in da nimajo pravic do kakšnih popustov. Časi so hujši, kot so bili, zato so pravila strožja. Zdaj imamo tudi priložnost, da naredimo vse, da otroci lahko odraščajo, in sicer tako, da sprejemajo obveznosti."

Karanteno lahko izkoristimo, da naučimo svoje otroke opravila, za katere prej ni bilo časa. Na primer kuhanje. Foto: freedigitalphotos.net

Ločimo delo in zabavo
Kako naj poteka dan, da ne bo slabe volje? " Organizirajmo si življenje in določimo čas, ko starši delajo, otroci pa se učijo, in čas, ki je namenjen sprostitvi. Ni v redu, če se ves dan meša služba, šola in prosti čas. Če to ločimo, se bomo manj prepirali. Res pa je, da starši in otroci niso vajeni toliko časa prebiti skupaj. Morda je zato zdaj pravi čas, da odkrijejo skupne interese. Da starši skozi pogovor prisluhnejo, kaj si otroci želijo, kaj potrebujejo. Nekateri tarnajo: otroci mi težijo. Seveda, otroci vendar hočejo pozornost, na dolgi rok iščejo ljubezen. Počutijo se negotovo. Ta hip še staršem svet ni popolnoma jasen. Ko se otroci obrnejo na starše, ti včasih rečejo: nimam živcev. Pa saj jih ne potrebujte! Imate čas! Časa je dovolj, nikamor se ne mudi. To je razkošje, ki ga imamo sicer le med počitnicami."

Več družabnih omrežij dvomim, da prinaša napredek, kar se tiče otrokovega razvoja, verjamem pa, da nekaj dobrih pogovorov naredi spremembo v njihovem življenju. Upam, da bo nekaj ljudi izkoristilo ta neljubi dogodek

Marko Juhant

Dolgčas prinese ustvarjalnost
Ker poteka pouk na daljavo, naj bodo starši v vlogi nadzornika: " Učitelji dajejo navodila po spletu, naloga staršev pa je, da to izpeljejo. Ne gre zato, da bi morali še kaj dodatno poučevati. Pogledati bo treba tudi po domačih knjižnicah, kaj bi otroke lahko zanimalo. V prostem času sicer ni nič narobe, če jim je malo dolgčas. Potem bodo postali ustvarjalni. Če dolgčasa ni, so ves čas zahteve, jaz bi to, ono, najraje seveda tisto, kar ni dosegljivo. Kdaj ste nazadnje skupaj kaj barvali, risali, ustvarjali? Zdaj je tudi primeren trenutek, da otroke vključimo v tiste dejavnosti, ki smo jih vedno sami opravljali, a bi jih lahko tudi otroci. Zakaj se ne bi naučili kuhati? Obstajajo tudi programi, v katere vpišete, kakšne sestavine imate na voljo, pa vam potem aplikacija predlaga, kaj lahko skuhate."

Več pristnega odnosa!
Kakšen pa je nasvet, koliko naj bo računalnika in družabnih omrežij? Marko Juhant: " Strokovnjaki si niso mislili, da bodo svetovali, naj bodo otroci zaradi varnosti več na računalnikih. Jaz pa mislim, da morajo starši dati predvsem več sebe. Več pristnega odnosa. Časa imajo zdaj dovolj. Več družabnih omrežij dvomim, da prinaša napredek, kar se tiče otrokovega razvoja, verjamem pa, da nekaj dobrih pogovorov naredi spremembo v njihovem življenju. Upam, da bo nekaj ljudi izkoristilo ta neljubi dogodek. Morda bodo čez nekaj let otroci razlagali: zaradi virusa so bili moji starši doma, in to imam v lepem spominu. Vzgajajmo otroke! To bi zdaj, ko smo doma, morali izkoristiti. Če bomo dobro delali, bomo na koncu lahko rekli: otroci so prišli do novih spoznanj, pridobili določene navade. Če pa bo odgovor: nekako smo preživeli drug z drugim, potem ... ne moremo biti zadovoljni kot starš i."

Naj spoznavajo prihodnji poklic
Kdaj naj gre otrok v posteljo? " Še vedno ob primerni uri, saj potrebuje vsaj osem ali devet ur spanja. Če pridno dela za šolo in dokonča vse naloge, je v principu vseeno, kdaj zjutraj vstaja, bo pa težava, ko se bo spet nadaljeval običajen pouk. Naj otrok ne vstane tečen, ker je to uvod v to, da bodo težave tudi pri učenju. Treba jim je postaviti prioritete. Staršem pri tem ne svetujem, da gredo na vsak način na nož. Nekaj bo treba urediti, da se bo najstnik tudi veselil življenja. Da bo lahko, če bo do kosila opravil vse za šolo, se popoldne po družabnih medijih tudi nekaj časa družil s svojimi vrstniki. Še enkrat bi vseeno priporočal, da otroku ni ves čas na voljo sodobna tehnologija. Da lahko ustvarja, da kaj nariše, napiše ... Lahko mu damo tudi določene naloge v zvezi s poklicem, ki si ga je izbral. Morda si lahko ogleda kakšen filmček, da ugotovi, kakšne so izkušnje različnih ljudi, ki opravljajo določen poklic."

Marko Juhant pravi, da smo se starši pogosto pritoževali, kako nas otroci potrebujejo, a smo imeli preveč obveznosti. Zdaj imamo priložnost, da to nadoknadimo. Foto: BoBo

Pozor, najstnik v hiši!
Starši, ki imajo najstnike, morajo vedeti, da se v njihovem telesu dogajajo spremembe, čustvene, hormonske ... " Najstniki ne znajo več odčitavati obrazov. Ko se starši zanimajo zanj, otrok to prebere na obrazu staršev kot jezo. Ko se starš čudi nečemu, to spet razume kot jezo. Ne znajo nas več prebrati, na koncu se lahko samo čudimo, da se sploh pogovarjajo z nami, saj imajo nenehno občutek, da smo jezni. Pri precejšnjem številu mladostnikov je to realnost, ki se je starši niti ne zavedajo." Kaj pa trmasti otroci? " Ob njihovem napadu besa, denimo, če ne zna rešiti kakšne naloge, počakamo, da mine in svetujemo tako, da postavljamo vprašanja, ne da dajemo odgovore. Vodimo ga z vprašanji: na primer: kako ste v šoli rešili to vajo? Otrok sam poišče odgovor in bo bolj zadovoljen. Dobrodošlo je, da vse sprejemamo s humorjem. Zdaj ni takšne norišnice. Če prav danes otrok nečesa ne obvlada za šolo, jutri dopoldne zato ne bo dobil negativne ocene v šoli. Niso takojšnje posledice. Starši imamo tako možnost v miru pripraviti otroka do tega, da poišče rezultate."

# data[].attributes.attachment_link.title
Več družabnih omrežij? Starši naj dajo otrokom predvsem več sebe!

# data[].attributes.attachment_link.description
Življenje se je kar naenkrat obrnilo na glavo. Če smo prej pogrešali stik z otroki in smo imeli pogosto preveč opravkov, da bi se družili z njimi, smo zdaj 24 ur z njimi.

# data[].attributes.body
Lončki, plastenke, rolce, listje, stara oblačila, storži ...
Zagotovo lahko v sebi prebudimo ustvarjalca, ki zna iz naravnih materialov in ostankov narediti presenečenje.

# data[].attributes.headline
PREPIR IN KREG V DRUŽINI JE NORMALNO STANJE

# data[].attributes.subject
PREPIR IN KREG V DRUŽINI JE NORMALNO STANJE

# data[].attributes.body
Napetost v družini - Vzemimo vsak dan posebej, priznajmo sebi in drug drugemu, kaj se dogaja v nas. ISKREN POGOVOR in POTRPEŽLJIVA BESEDA lahko delata čudeže. Odrasli prevzemimo ODGOVORNOST ZA SVOJA ČUTENJA IN VEDENJA in pomagajmo vzpostavljati v družini vzdušje iskrenosti in sproščenosti

# data[].attributes.body
Tudi v času epidemije torej velja – ekrani le v zdravi meri za občutljive možgančke naših otrok!